Током ратова у бившој Југославији митраљез М84 су користиле све сукобљене стране. Постао је изузетно популаран пружавши сигурност, прецизност и поузданост својим корисницима. Током рата на Косову 1999. године, користиле су га масовно јединице Војске Југославије и посебне јединице полиције. Након тога је коришћен током сукоба на југу Србије као и током рата у Македонији. На многим сликама сукоба се могу видети припадници сукобљених страна са верзијом пушкомитраљеза М84. Своју поузданост М84 је нарочито исказао током дејстава у граничном појасу према Републици Албанији 1998.-1999. године. У тешким метеоролошким и теренским условима М84 је заједно са пушкомитраљезом М72 представљао најјачу пешадијску ватрену подршку Војске Југославије на том простору.